— Перад тым як развучваць нейкую новую песню, я заўсёды расказваю дзецям яе перадгісторыю, знаёмлю з тым ці іншым абрадам. Такім чынам адбываецца выхаванне. І, ведаеце, самае цяжкае — гэта выбраць песню… Але калі дзеці ўпяюцца ў гэтую песню, ім настолькі гэта пачынае падабацца. Яны пачынаюць разумець прыгажосць гэтай песні, спяваюць яе не толькі тут, у хоры, але і дома, наогул усюды. Памятаю, дзяўчаты прыйшлі аднойчы да мяне — і хваляцца: “Алег Іванавіч, а мы былі на вяселлі. Дык як заспявалі там песню — усе проста ахнулі! Усе цёткі, бабкі не сунімаліся: “Дзяўчаткі, як жа добра вы спяваеце!” І нам так было прыемна. Дзякуй вам, Алег Іванавіч!”